**Likumprojekta “Par nekustamā īpašuma Vestienas iela 17, Rīgā daļas atsavināšanu sabiedrības vajadzībām — Austrumu maģistrāles posma no Ieriķu ielas līdz Vietalvas ielai izbūves nodrošināšanai” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Atbilstoši Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 5.pantam nekustamā īpašuma piespiedu atsavināšana sabiedrības vajadzībām pieļaujama izņēmuma gadījumos vienīgi pret taisnīgu atlīdzību un tikai uz atsevišķa likuma pamata, ievērojot likumā paredzētos nosacījumus.  Atbilstoši Likuma 13.pantam pašvaldība sagatavo lēmumu ar lūgumu Ministru kabinetam iesniegt izskatīšanai Saeimai likumprojektu par attiecīgā nekustamā īpašuma atsavināšanu. Pēc Rīgas domes 2014.gada 25.februāra lēmuma pieņemšanas „Par sabiedrības vajadzībām nepieciešamās nekustamā īpašuma Vestienas ielā 17, Rīgā (kadastra Nr.01000710433), daļas atsavināšanu” saskaņā ar Likuma 13.pantu Vides aizsardzības un reģionālās attīstības ministrija sagatavo likumprojektu par attiecīgā nekustamā īpašuma atsavināšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīgas dome 26.10.2004. pieņēma lēmumu Nr.3590 „Par Austrumu maģistrāles posmā no Viestura prospekta līdz Slāvu aplim būvniecības ieceri.” (turpmāk – lēmums Nr.3590) Ar lēmuma Nr.3590 1.punktu tika akceptēta Austrumu maģistrāles posma no Viesturu prospekta līdz Slāvu aplim būvniecības iecere, turpmāk detalizēti izstrādājot trases skiču projektu saskaņā ar publiskās apspriešanas rezultātiem.  Rīgas domes Satiksmes departaments 25.11.2010. nosūtīja vēstuli Nr. DS-10-1206-dv Rīgas domes Satiksmes un transporta lietu komitejai ar informāciju par būvprojekta „Austrumu maģistrāle posmā no Ieriķu ielas līdz Vietalvas ielai” īstenošanai vajadzīgos nekustamos īpašumus, tajā skaitā informāciju par nekustamo īpašumu Vestienas ielā 17, Rīgā (kadastra Nr.01000710433), daļu 68 m2 platībā, kas minētajā vēstulē apzīmēta ar Nr.27.  Rīgas domes Satiksmes un transporta lietu komiteja 30.11.2010. sēdē izskatīja jautājumu par Austrumu maģistrāles posmam no Ieriķu ielas līdz Vietalvas ielai būvniecībai vajadzīgajiem nekustamajiem īpašumiem un nolēma (sēdes prot. Nr.39, 3.§) atzīt, ka 28 nekustamie īpašumi, tai skaitā Vestienas ielā 17 (saskaņā ar Rīgas domes Satiksmes departamenta 25.11.2010. vēstulē Nr. DS-10-1206-dv minēto sarakstu), ir vajadzīgi Rīgas pilsētas pašvaldības autonomo funkciju realizēšanai – Austrumu maģistrāles posma no Ieriķu ielas līdz Vietalvas ielai, Rīgā, būvniecībai.  Sabiedrības vajadzībām vajadzīgi 68 m2 (sešdesmit astoņi kvadrātmetri) zemes, kas ir daļa no nekustamā īpašuma Vestienas ielā 17, Rīgā ar kadastra numuru 0100 071 0433 (turpmāk – Atsavināmais nekustamais īpašums) un, kas sastāv no zemes vienības 1829 m2 kopplatībā (zemes vienības kadastra apzīmējums 0100 071 0433). Atlikusī īpašuma platība ir 1761 m2. Saskaņā ar spēkā esošo Rīgas pilsētas teritorijas plānojumu 2006.-2018.gadam minimālā jaunveidojamā zemes gabala platība ir 400 m2, līdz ar to atlikusī īpašuma daļa ir izmantojama atbilstoši teritorijas plānojumā noteiktajai atļautajai izmantošanai.  Īpašuma tiesības uz nekustamo īpašumu Vestienas iela 17, Rīgā ar kadastra Nr. 0100 071 0433, reģistrētas Rīgas pilsētas zemesgrāmatu nodalījumā Nr. 26200, īpašnieks Anri Minajevs (turpmāk - Atsavināmā nekustamā īpašuma īpašnieks).  Nekustamajam īpašumam ir šādi apgrūtinājumi: zemesgabala teritorijā izbūvētas telekomunikācijas; zemesgabala daļa 456 m2 platībā atrodas ielas sarkanajās līnijās; valsts akciju sabiedrības „Latvenergo” filiālei „Rīgas elektrotīkli” piederošs ievads; ar Rīgas pilsētas zemesgrāmatu nodaļas tiesneša 23.01.2007. lēmumu Rīgas pilsētas zemesgrāmatas nodalījuma Nr.26200 II daļas 1.1.ierakstā noteikts aizliegums bez akciju sabiedrības „Citadele banka” (iepriekšējais nosaukums – akciju sabiedrība „Parex banka”), nodokļu maksātāja kods 40103303559, rakstiskas piekrišanas nekustamo īpašumu atsavināt, dāvināt, sadalīt un apgrūtināt ar lietu tiesībām.  Saskaņā ar likuma 4.pantu, nekustamā īpašuma atsavināšana sabiedrības vajadzībām notiek, vienojoties par labprātīgu nekustamā īpašuma atsavināšanu vai atsavinot to piespiedu kārtā uz atsevišķa likuma pamata.  Rīgas pilsētas pašvaldība ilgstošā laika periodā ir piedāvājusi Atsavināmā nekustamā īpašuma īpašniekam vienoties par tā atsavināšanu, tomēr vienošanās nav panākta:   1. 2011.gada 1.martā tika nosūtīta vēstule ar informāciju par nekustamā īpašumā īpašuma daļas nepieciešamību Austrumu maģistrāles posma no Viestura prospekta līdz Slāvu aplim būvniecībai un lūgumu sniegt kontaktinformāciju, kā arī sniegt informāciju nekustamā īpašuma vērtētājam vērtēšanas procesā. Atbildi uz minēto vēstuli Atsavināmā nekustamā īpašuma īpašnieks nav sniedzies. 2. 2013.gada 26.martā tika nosūtīta atkārtota vēstule ar informāciju par Atsavināmā nekustamā īpašumā īpašuma daļas iegādes nepieciešamību sabiedrības vajadzībām, kā arī lūgumu piekrist nekustamā īpašuma daļas labprātīgai atsavināšanai. Atbildi uz minēto vēstuli Atsavināmā nekustamā īpašuma īpašnieks nav sniedzis. 3. 2013.gada 4.jūnijā tika nosūtīta atkārtota vēstule ar lūgumu piekrist Atsavināmā nekustamā īpašuma daļas labprātīgai atsavināšanai. 4. 2013.gada 13.augustā tika nosūtīta vēstule ar lūgumu iepazīties ar Atsavināmā nekustamā īpašuma daļas novērtējumu un sniegt viedokli un argumentus par aprēķināto atlīdzību. Saskaņā ar sertificēta nekustamā īpašuma vērtētāja SIA „BDO” 09.09.2013. vērtējumu, atlīdzība par nekustamo īpašumu noteikta EUR 1992,02 (viens tūkstotis deviņi simti deviņdesmit divi eiro un divi eiro centi) apmērā. Atbildi uz minēto vēstuli Atsavināmā nekustamā īpašuma īpašnieks nav sniedzis. 5. 2013.gada 26.septembrī tika nosūtīta vēstule ar informāciju par Rīgas domes Sabiedrības vajadzībām nepieciešamo nekustamo īpašumu atsavināšanas komisijas 23,09.2013. sēdē pieņemto lēmumu par Atsavināmā nekustamā īpašuma atlīdzības apmēru un lūgumu viena mēneša laikā no vēstules saņemšanas rakstveidā paziņot par gatavību atsavināt par labu Rīgas pilsētas pašvaldībai pirkuma ceļā nekustamā īpašuma Vestienas ielā 17, Rīgā (kadastra Nr.01000710433), daļu 68 m2 platībā par noteikto atlīdzību EUR 1992,02 apmērā, kā arī informēja - ja noteiktajā termiņā netiks saņemta rakstveida atbilde, Rīgas pilsētas pašvaldība uzsāks Sabiedrības vajadzībām nepieciešamā nekustamā īpašuma atsavināšanas likumā noteikto darbību veikšanu nekustamā īpašuma daļas atsavināšanai piespiedu kārtā. Atbildi uz minēto vēstuli Atsavināmā nekustamā īpašuma īpašnieks nav sniedzis. 6. 2014.gada 30.decembrī tika nosūtīta vēstule ar lūgumu divu mēnešu laikā no vēstules saņemšanas rakstveidā paziņot par gatavību noslēgt pirkuma līgumu ar Rīgas pilsētas pašvaldību par nekustamā īpašuma daļas atsavināšanu sabiedrības vajadzībām par noteikto atlīdzību EUR 1992,02 apmērā, kā arī norādīts – ja noteiktajā termiņā netiks sniegta atbilde, tiks uzskatīts, ka nav izdevies panākt labprātīgu vienošanos par nekustamā īpašuma daļas atsavināšanu Rīgas pilsētas pašvaldības autonomo funkciju izpildes nodrošināšanai, un tiks sagatavots Rīgas domes lēmuma projekts par nekustamā īpašuma daļas piespiedu atsavināšanu. Vienlaikus tika nosūtīti nekustamā īpašuma daļas pirkuma līguma projekts un pilnvaras projekts izvērtēšanai un saskaņošanai. Atsavināmā nekustamā īpašuma īpašnieka atbilde netika saņemta.   Rīgas pilsētas pašvaldība atbilstoši Ministru kabineta 2011.gada 15.marta noteikumiem Nr.204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” (turpmāk – noteikumi Nr.204) ir izveidojusi atlīdzības noteikšanas komisiju (turpmāk – komisija).  Rīgas pilsētas pašvaldība ir nodrošinājusi taisnīgas atlīdzības noteikšanu atbilstoši noteikumu Nr.204 noteiktajai procedūrai. Komisija 2013.gada 23.septembrī nolēma apstiprināt atlīdzības apmēru EUR 1992,02 (viens tūkstotis deviņi simti deviņdesmit divi *euro* un divi *euro* centi) par sabiedrības vajadzībām nepieciešamo Atsavināmo nekustamo īpašumu. Saskaņā Likuma 9.pantā noteikto kārtību – ar Rīgas domes 25.02.2014 lēmumu „Par sabiedrības vajadzībām nepieciešamās nekustamā īpašuma Vestienas ielā 17, Rīgā (kadastra Nr.01000710433), daļas atsavināšanu” (protokols Nr.24 46.§) Atsavināmā nekustamā īpašuma atsavināšana ierosināta  par  noteikto atlīdzību EUR 1992,02 (viens tūkstotis deviņi simti deviņdesmit divi *euro* un divi *euro* centi).  Atlīdzības apmērs pamatots ar neatkarīga sertificēta nekustamo īpašumu vērtētāja SIA „BDO” 06.08.2013. nekustamā īpašuma vērtējumu. Papildu zaudējumi, kas būtu atlīdzināmi, nav konstatēti.  Atbilstoši Likuma 16.panta 1.daļa, nostiprinot zemesgrāmatā īpašuma tiesības uz nekustamo īpašumu, kas atsavināts, pamatojoties uz likumu par konkrētā nekustamā īpašuma atsavināšanu, attiecīgais nekustamais īpašums pāriet valsts vai pašvaldības īpašumā brīvs no visiem apgrūtinājumiem un nastām, kuras nekustamajam īpašumam bija uzliktas saistību rezultātā un par kurām institūcija nav tieši paziņojusi, ka tā uzņemas attiecīgos apgrūtinājumus un nastas.  Vienošanos ar Atsavināmā nekustamā īpašuma īpašnieku par tam piederošā nekustamā īpašuma labprātīgu atsavināšanu pašvaldībai nav izdevies panākt.  Līdz ar to ir iestājušies Likuma 5.pantā norādītie apstākļi nekustamā īpašuma piespiedu atsavināšanai, kā arī Likuma 13.pantā noteiktie apstākļi likumprojekta iesniegšanai izskatīšanai Saeimā.  Rīgas attīstības programmas 2010.-2013.gadam (apstiprināta ar Rīgas pilsētas domes 2005.gada 15.novembra lēmumu Nr.584 „Par Rīgas teritorijas plānojuma 2006.-2018.gadam galīgās redakcijas noteikšanu, Rīgas ilgtermiņa attīstības stratēģijas līdz 2025.gadam apstiprināšanu un Rīgas attīstības programmas 2006.-2012.gadam galīgās redakcijas apstiprināšanu”) stratēģiskā mērķa „Ērti un ātri sasniedzama pilsēta” ietvaros kā prioritāti paredz Austrumu maģistrāles būvniecību, tādējādi mazinot maģistrālo ielu fragmentāro raksturu Rīgas pilsētas administratīvajā teritorijā. Rīgas pilsētas attīstības programmas 2010.-2013.gadam Investīciju plānā ietverts projekts „Austrumu maģistrāles projektēšana un būvniecība, t.sk. autoruzraudzība, būvuzraudzība”, kura realizācijas gaitā līdz 2012.gadam bija plānots arī apzināt atsavināmos nekustamos īpašumus ielu sarkano līniju robežās, kā arī uzsākt identificēto nekustamo īpašumu atsavināšanu. Arī Rīgas attīstības programmas 2014.-2020.gadam projektā (apstiprināts ar Rīgas pilsētas domes 2013.gada 22.oktobra lēmumu Nr.302 „Par Rīgas ilgtspējīgas attīstības stratēģijas līdz 2030.gadam un Rīgas attīstības programmas 2014.-2020.gadam projekta nodošanu publiskajai apspriešanai un atzinuma saņemšanu”) norādīts, ka ir plānots uzsākt Rīgas Ziemeļu transporta koridora 1.posma un Austrumu maģistrāles būvniecību, pakāpeniski pilnveidojot lielā maģistrālā loka izveidi Rīgas pilsētā. Rīgas attīstības programmas 2014.-2020.gadam Rīcības plānā ietverts uzdevums „Attīstīt tranzīta un sakaru infrastruktūru atbilstoši Eiropas transporta tīkla (TEN-T) plāniem”, kura ietvaros plānota Austrumu maģistrāles posma Ieriķu iela – Vietalvas iela pabeigšana un Austrumu maģistrāles, kas savienos Dienvidu tiltu ar perspektīvo Ziemeļu transporta koridoru, izbūve līdz 2016.gada beigām.  Lai īstenotu minēto ieceri, Rīgas pilsētas pašvaldībai ir nepieciešams atsavināt nekustamā īpašuma ar adresi Vestienas iela 17, Rīgā (kadastra Nr.01000710433), daļu – zemesgabala daļa 68 m2 platībā.  Saskaņā ar Rīgas pilsētas pašvaldības 2005.gada 20.decembra saistošo noteikumu Nr.34 „Rīgas teritorijas izmantošanas un apbūves noteikumi” 15.pielikumu „Teritorijas plānotā (atļautā) izmantošana” Atsavināmais nekustamais īpašums atrodas ielu teritorijā, kur primārā izmantošana ir gājēju un velosipēdu, privātā, sabiedriskā (publiskā) un kravu autotransporta, pilsētas elektrotransporta satiksmes būvju, kā arī transporta un inženiertehniskās apgādes tīklu un būvju būvniecība.  Saskaņā ar Rīgas pilsētas pašvaldības 2014.gada 25.februāra lēmumu „Par sabiedrības vajadzībām nepieciešamās nekustamā īpašuma Vestienas ielā 17, Rīgā (kadastra Nr.01000710433), daļas atsavināšanu” nekustamais īpašums ir nepieciešams Austrumu maģistrāles 2.kārtas būvniecībai. Saskaņā ar likuma ”Par pašvaldībām” 15.panta pirmās daļas 2.punktu Atsavināmais nekustamais īpašums vajadzīgs pašvaldības autonomās funkcijas nodrošināšanai – gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana).  Iegūstot Rīgas pilsētas pašvaldības īpašumā nekustamā īpašuma Vestienas iela 17, Rīgā, daļu – zemesgabala daļu 68 m2 platībā, tiek sasniegts sabiedrības kopējām interesēm atbilstošs mērķis. Pašvaldībai nebūs tiesisku šķēršļu izmantot zemesgabala daļu 68 m2 platībā Austrumu maģistrāles otrās kārtas būvniecībai, tādējādi radot drošu un ērtu transporta infrastruktūru ne tikai pašvaldības iedzīvotājiem, bet jebkurai personai, kura izmantos Austrumu maģistrāles transporta infrastruktūru. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija, Rīgas pilsētas pašvaldība. |
| 4. | Cita informācija | Atbilstoši Sabiedrības vajadzībām nepieciešamā nekustamā īpašuma atsavināšanas likuma 14.panta pirmajai daļai tiek sniegta šāda informācija:   1. Informācija par Atsavināmo nekustamo īpašumu:   Nekustamā īpašuma Vestienas iela 17, Rīgā ar kadastra Nr. 0100 071 0433 (reģistrēts Rīgas pilsētas zemesgrāmatas nodalījumā Nr. 26200) sastāvā ietilpstošā zemesgabala ar kadastra apzīmējumu 0100 071 0433 daļa 68 m2 (sešdesmit astoņi kvadrātmetri) platībā. Zemes gabala atsavināmās daļas robežas attēlotas likumprojekta [pielikumā](http://likumi.lv/doc.php?id=238173&search=on#piel1). Īpašnieks – Anri Minajevs.  Atsavināmais nekustamais īpašums ir nepieciešams Austrumu maģistrāles posma Ieriķu iela – Vietalvas iela pabeigšanai un Austrumu maģistrāles, kas savienos Dienvidu tiltu ar perspektīvo Ziemeļu transporta koridoru izbūvei.  Vienošanos ar īpašnieku par Atsavināmā nekustamā īpašuma labprātīgu atsavināšanu pašvaldībai nav izdevies panākt.  Līdz ar to ir iestājušies Sabiedrības vajadzībām nepieciešamā nekustamā īpašuma atsavināšanas likuma 5.pantā norādītie apstākļi nekustamā īpašuma piespiedu atsavināšanai, kā arī likuma 13.pantā noteiktie apstākļi likumprojekta iesniegšanai izskatīšanai Saeimā.   1. Sabiedrības vajadzībām nepieciešamā nekustamā īpašuma atsavināšanas   likuma 6.pantā pirmajā daļā minēto apstākļu izvērtējums, jo tiek atsavināta nekustamā īpašuma daļa:   * + - 1. atlikusī nekustamā īpašuma platība pēc sabiedrības vajadzībām nepieciešamās daļas atsavināšanas sastādīs 607 m2, kas ir pietiekama, lai tiktu izmantota atbilstoši vietējās pašvaldības teritorijas plānojumam;       2. papildus apgrūtinājumi, kuru dēļ atlikusī nekustamā īpašuma daļa nav izmantojama atbilstoši teritorijas plānojumam, netiks radīti;       3. atlikušās neatsavinātās nekustamā īpašuma lielākās daļas konfigurācija nemainās;       4. nav konstatējami arī citi apstākļi, kuru dēļ atlikusī nekustamā īpašuma daļa nav izmantojama atbilstoši teritorijas plānojumam.   Ievērojot minēto, visa nekustamā īpašuma atsavināšana pilnā tā sastāvā nav nepieciešama. |

|  |  |  |
| --- | --- | --- |
| II. Tiesību akta projekta ietekme uz sabiedrību | | |
| 1. | Sabiedrības mērķgrupas, kuras tiesiskais regulējums arī ietekmē vai varētu ietekmēt | Rīgas pilsētas pašvaldības iedzīvotāji un pārējās personas, kuras izmantos Austrumu maģistrāles transporta infrastruktūru. |
| 2. | Tiesiskā regulējuma ietekme uz tautsaimniecību un administratīvo slogu | Rīgas pilsētas pašvaldība segs izmaksas, kas saistītas ar nekustamā īpašuma reģistrēšanu zemesgrāmatā uz pašvaldības vārda. |
| 3. | Administratīvo izmaksu monetārs novērtējums | Administratīvo izmaksu monetārs novērtējums nav veikts. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2015.gads** | | Turpmākie trīs gadi (tūkst. *euro*) | | |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | |  |  | | --- | --- | |  |  | |  | Projekts šo jomu neskar. | |  | | EUR 1992,02 (viens tūkstotis deviņi simti deviņdesmit divi *euro* un divi *euro* centi) | | | | | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | |  |  | | --- | --- | |  | Projekts šo jomu neskar. | |  | |  | | EUR 1992,02 (viens tūkstotis deviņi simti deviņdesmit divi *euro* un divi *euro* centi) | | | | | |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: | |  |  | | --- | --- | |  | Projekts šo jomu neskar. | |  | |  | | EUR 0 | | | | | |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | Projekts šo jomu neskar. | | | |
| 5. Precizēta finansiālā ietekme: | X |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | |  |  | | --- | --- | | EUR 1992,02   (viens tūkstotis deviņi simti deviņdesmit divi *euro* un divi *euro* centi) |  | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumi, kas saistīti ar Atsavināmā nekustamā īpašuma pirkšanu tiks segti no Rīgas pilsētas pašvaldības līdzekļiem.  Nepieciešamos finanšu līdzekļus Atsavināmā nekustamā īpašuma atsavināšanai sabiedrības vajadzībām EUR 1992,02 (viens tūkstotis deviņi simti deviņdesmit divi *euro* un divi *euro* centi) apmērā ir paredzēts segt no Rīgas pilsētas pašvaldības pamatbudžeta līdzekļiem. | | | | |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Rīgas pilsētas pašvaldība, Vides aizsardzības un reģionālās attīstības ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas IV, V un VI sadaļa – projekts šīs jomas neskar.

Vides aizsardzības un reģionālās

attīstības ministrs K.Gerhards

Vīza:

Vides aizsardzības un reģionālās attīstības

ministrijas valsts sekretārs G.Puķītis

01.07.15. 17:18

2249

V.Obersts

[viesturs.obersts @varam.gov.lv](mailto:ieva.busmeistere@varam.gov.lv)

66016591